ഐഎന്ടിയുസിയും തൊഴിലാളികളും കോണ്ഗ്രസിന്റെ നട്ടെല്ല്: പി.വി. മോഹന് കല്പ്പറ്റ: ഐഎന്ടിയുസി ഇന്ത്യന് നാഷണല് കോണ്ഗ്രസിന്റെയും തൊഴിലാളികള് രാജ്യത്തിന്റെയും നട്ടെല്ല് ആണെന്ന് എഐസിസി സെക്രട്ടറി പി.വി. മോഹന്. കല്പ്പറ്റ, പുത്തൂര്വയലില് നടന്ന ഐഎന്ടിയുസി ജില്ലാ നേതൃസംഗമത്തിന്റെ സമാപന സമ്മേളനം ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. ഐഎന്ടിയുസി സംസ്ഥാന പ്രസിഡന്റ് ആര്. ചന്ദ്രശേഖരന് നേതൃസംഗമം ഉദ്ഘാടനം ചെയ്തു. ജില്ലാ പ്രസിഡന്റ് പി.പി. ആലി അധ്യക്ഷത വഹിച്ചു. ഡിസിസി പ്രസിഡന്റ് എന്.ഡി. അപ്പച്ചന് മുഖ്യപ്രഭാഷണം നടത്തി. കെ.കെ. ഏബ്രഹാം, സി.പി. വര്ഗീസ്, എം.എ. ജോസഫ്, സി. ജയപ്രസാദ്, ബി. സുരേഷ് ബാബു, എന്. വേണുഗോപാല്, ടി.എ. റെജി, പി.എന്. ശിവന്, മോഹന്ദാസ് കോട്ടക്കൊല്ലി, ഗിരീഷ് കല്പ്പറ്റ, ഉമ്മര് കുണ്ടാട്ടില്, കെ.എം. വര്ഗീസ്, നജീബ് പിണങ്ങോട്, എസ്. മണി, ശ്രീനിവാസന് തൊവരിമല, സി.എ. ഗോപി, കെ. അജിത, ശ്രീദേവി ബാബു, ഓമന രമേശ്, മേഴ്സി സാബു, രാധ രാമസ്വാമി, ജിനി തോമസ്, ആയിഷ പള്ളിയാല്, പി. രാജാറാണി തുടങ്ങിയവര് പ്രസംഗിച്ചു.